**Výzva** **na predkladanie ponúk**

(ďalej aj „výzva“)

Komunikácia pre uvedenú zákazku sa uskutočňuje prostredníctvom systému na elektronickú komunikáciu – **JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. **Základné informácie**

Názov organizácie: **Odvoz a likvidácia odpadu a.s. v skratke: OLO a.s.**

 Adresa organizácie: Ivanská cesta 22, 821 04 Bratislava

IČO: 00 681 300

DIČ: 2020318256

Krajina: Slovenská republika

 Webové sídlo (URL): www.olo.sk

(ďalej len „obstarávateľ“ alebo „OLO a.s.“).

Kontaktná osoba:

* vo veciach procesných: Ing. Michaela Lúčna, lucna@olo.sk, +421 918 110 144
* vo veciach technických: Dipl. Ing. Róbert Duba, duba@olo.sk, +421 907 582 314

Komunikácia medzi obstarávateľom a záujemcami/uchádzačmi, ako aj predkladanie ponúk uchádzačmi sa uskutočňuje výhradne prostredníctvom informačného systému JOSEPHINE na adrese: <https://josephine.proebiz.com/sk/tender/44509/summary>

1. **Identifikácia predmetu obstarávania**

Názov:

**Náhradné diely pre spaľovacie rošty kotlov K1 a K2 a pomocné zariadenia ZEVO Bratislava**

CPV – spoločný slovník obstarávania:

*34913000-0 Rôzne náhradné diely*

Druh: tovar

1. **Opis predmetu zákazky**
	1. ***Stručný opis predmetu zákazky***:

Predmetom zákazky je dodanie náhradných dielov a príslušenstva pre spaľovacie rošty kotlov K1 a K2 a pomocné zariadenia ZEVO Bratislava.

Podrobné vymedzenie predmetu zákazky tvorí príloha č. 1 tejto výzvy na predkladanie ponúk *Opis predmetu zákazky*.

* 1. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v tejto výzve na predkladanie ponúk.
1. **Rozdelenie predmetu obstarávania na časti**

Zákazka nie je rozdelená na samostatné časti.

1. **Predpokladaná hodnota zákazky (PHZ)**

Predpokladaná hodnota zákazky: **70 117,20 EUR bez DPH**

*(slovom: sedemdesiattisícstosedemnásť eur dvadsať centov)*

1. **Typ zmluvného vzťahu - objednávka**

**Obchodné podmienky:**

1. Predmetom zmluvného vzťahu je záväzok úspešného uchádzača (ďalej aj „Dodávateľ“) na základe písomnej objednávky obstarávateľa (ďalej aj „Objednávateľ“) dodať Objednávateľovi náhradné diely (ďalej len „Tovar“) a záväzok Objednávateľa za poskytnutý Tovar uhradiť dohodnutú cenu.
2. Na tento zmluvný vzťah sa vzťahujú Všeobecné obchodné podmienky Objednávateľa (ďalej len „VOP“), ktoré sú zverejnené na webovom sídle Objednávateľa. V prípade rozporu medzi týmito obchodnými podmienkami a VOP, majú ustanovenia týchto obchodných podmienok prednosť pred ustanoveniami VOP.
3. Zmluvné strany sa dohodli, že bod 5.12 VOP sa vypúšťa v plnom rozsahu.
4. Zmluvné strany sa dohodli, že znenie bodu 6.7 VOP sa vypúšťa a nahrádza nasledovným znením:

*„V prípade, ak je v zmluve uvedené, že zmluva je odstávková, dodávateľ je povinný dodať plnenie počas pravidelnej odstávky ZEVO. O termínoch odstávok ZEVO bude objednávateľ informovať dodávateľa bez zbytočného odkladu, po tom, čo bude termín odstávky známy, najneskôr desať (10) dní pred plánovanou odstávkou ZEVO, ak nie je v zmluve dohodnuté inak. Dodávateľ je pri plnení odstávkovej zmluvy povinný dodať plnenie včas, teda počas tejto odstávky, a to riadne a bez vád. Pri odstávkovej zmluve sa aplikujú osobitné lehoty na odstránenie vád podľa bodu 16.5 VOP. Nedodržanie povinnosti dodať plnenie podľa odstávkovej zmluvy včas a nedodržanie povinnosti vybaviť reklamáciu plnenia odstávkovej zmluvy, v súlade s bodom 16.5 VOP je sankcionované zmluvnými pokutami podľa bodov 17.2 a 17.3 VOP. V prípade porušenia povinností podľa tohto bodu 6.7 VOP zodpovedá dodávateľ objednávateľovi za vzniknutú škodu.“.*

1. Zmluvné strany sa dohodli, že znenie bodu 8.7 sa vypúšťa a nahrádza nasledovným znením:

*„Objednávateľ zabezpečí vyloženie a uskladnenie tovaru na vlastné náklady a riziko.“.*

1. Zmluvné strany sa dohodli, že znenie bodu 16.2 VOP sa vypúšťa a nahrádza nasledovným znením:

*„Ak nie je dohodnuté inak, dodávateľ poskytuje objednávateľovi na plnenie záručnú dobu na dobu určenú v zmluve. Ak nie je v zmluve dohodnuté inak, záručná doba je dvadsaťštyri (24) mesiacov, v prípade stavieb päť (5) rokov. V prípade tovarov, pri ktorých dodávateľ alebo výrobca deklaruje dlhšiu dobu záruky, platí takto deklarovaná záručná doba. Podmienky záručnej doby sa spravujú príslušnými ustanoveniami Obchodného zákonníka. Záručná doba neplynie po dobu, po ktorú objednávateľ nemôže plnenie užívať na určený účel pre vady, za ktoré zodpovedá dodávateľ*.*“.*

1. Zmluvné strany sa dohodli, že bod 16.4 VOP sa vypúšťa a nahrádza nasledovným znením:

*„Zmluvné strany sa dohodli, že reklamáciu tovaru je dodávateľ povinný vybaviť v čo najkratšej lehote podľa vzájomnej dohody zmluvných strán.“.*

1. Zmluvné strany sa dohodli, že body od 17.1 až 17.3 VOP sa vypúšťajú v plnom rozsahu a nahrádzajú nasledovným znením:

*„Zmluvné strany sa dohodli, že:*

1. *v prípade, ak dodávateľ nedodrží dohodnutú lehotu na dodanie tovaru podľa tejto zmluvy, dodávateľ sa zaväzuje uhradiť objednávateľovi zmluvnú pokutu vo výške 1 % z ceny za každý začatý deň omeškania;*
2. *v prípade, ak bolo dohodnuté, že dodávateľ dodá tovar po častiach a dodávateľ poruší svoju povinnosť dodať, poskytnúť alebo vykonať ucelenú časť plnenia riadne a včas podľa zmluvy, objednávateľ je oprávnený požadovať od dodávateľa uhradenie zmluvnej pokuty vo výške 1 % z ceny pripadajúcej na príslušnú ucelenú časť tovaru, ktorej sa takéto porušenie týka, za každý začatý deň omeškania;*
3. *v prípade nedodržania povinnosti dodávateľa vybaviť reklamáciu tovaru podľa možností dodávateľa a dohode s objednávateľom, dodávateľ sa zaväzuje uhradiť objednávateľovi zmluvnú pokutu vo výške 1 % z ceny za každý začatý deň omeškania.*

*Zmluvné strany sa dohodli na limitácie výšky zmluvnej pokuty do výšky 10 % celkovej ceny za vykonanie diela podľa tejto zákazky.“.*

1. Zmluvné strany sa dohodli, že znenie bodu 18.4 VOP sa vypúšťa a nahrádza nasledovným znením:

*„Objednávateľ je oprávnený postúpiť licenciu podľa tohto článku, ale nie na reprodukciu, na použitie autorského diela a/alebo spracovaného, upraveného a/alebo preloženého autorského diela na tretie osoby a je oprávnený udeliť v rozsahu licencie podľa tohto článku.“.*

1. Zmluvné strany sa dohodli, že bod 21.2 VOP sa vypúšťa v plnom rozsahu.
2. Zmluvný vzťah sa uzatvára na dobu určitú a to do 20.09.2023.
3. Odstúpením od tohto zmluvného vzťahu zo strany Objednávateľa nie je dotknuté jeho právo na uplatnenie si svojich nárokov vyplývajúcich z porušenia týchto obchodných podmienok a VOP, vrátane oprávnenia Objednávateľa na náhradu prípadnej škody.
4. Dodávateľ sa zaväzuje okrem povinností stanovených VOP:
* dodržiavať všetky platné všeobecne záväzné právne predpisy, technické normy a interné normy Objednávateľa, ktoré sa týkajú dodávky Tovaru spojené s plnením tohto zmluvného vzťahu,
* vyzvať určených zamestnancov Objednávateľa na účasť pri preberaní predmetu zmluvného vzťahu,
* včas a bez zbytočného odkladu informovať Objednávateľa o všetkých dôležitých skutočnostiach súvisiacich s predmetom zmluvného vzťahu, ktoré môžu ohroziť alebo obmedziť plnenie zmluvného vzťahu zo strany Dodávateľa, prípadne spôsobiť nedodržanie stanoveného termínu plnenia zmluvného vzťahu,
* plniť predmet zmluvného vzťahu vo vlastnom mene a na vlastnú zodpovednosť.
1. Objednávateľ sa zaväzuje okrem povinností stanovených VOP a týmito obchodnými podmienkami riadne, včas a bez zbytočného odkladu informovať Dodávateľa o všetkých dôležitých skutočnostiach súvisiacich s predmetom plnenia zmluvného vzťahu, ktoré môžu ohroziť alebo obmedziť plnenie zmluvného vzťahu zo strany Dodávateľa, prípadne spôsobiť nedodržanie stanoveného termínu plnenia zmluvného vzťahu.

1. **Miesto a lehota plnenia zákazky**

Miesto:

**Zariadenie na energetické využitie odpadu (ZEVO)**

Vlčie hrdlo 72

821 07 Bratislava

Lehota dodania:

Do 20.09.2023

1. **Hlavné podmienky financovania**

Predmet zákazky bude financovaný z vlastných zdrojov OLO a.s. Platba bude realizovaná na základe faktúry. Faktúra bude mať 30-dňovú lehotu splatnosti odo dňa jej doručenia. Faktúra musí obsahovať všetky náležitosti riadneho daňového a účtovného dokladu v súlade
s príslušnými všeobecne záväznými právnymi predpismi. Platba bude realizovaná bezhotovostným platobným príkazom. Neposkytuje sa preddavok ani zálohová platba. Vyhotovená faktúra zo strany dodávateľa musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.

1. **Podmienky účasti uchádzačov**

9.1 Prieskumu trhu sa môže zúčastniť len uchádzač, ktorý spĺňa a preukáže nasledovné podmienky účasti (**tzv. osobné postavene uchádzača**):

* + 1. Uchádzač musí mať oprávnenie na podnikanie v rozsahu predmetu obstarávania, (oprávnenie poskytnúť služby , ktoré sú predmetom zákazky),
* uchádzač preukáže platným výpisom zo živnostenského alebo obchodného registra alebo iného obdobného registra v štáte sídla uchádzača (rovnocenný doklad), ktorý ho oprávňuje uskutočňovať zákazku, ktorá je predmetom obstarávania;
* uchádzač tento výpis nemusí predkladať v ponuke v prípade, ak sú skutočnosti preukazované týmto výpisom verejne dostupné v príslušnom registri, v ktorom je uchádzač zapísaný. Uchádzač príslušné dokumenty predkladá iba v prípade, ak informácie uvedené v registroch nie sú aktuálne, alebo nie sú verejne dostupné.Uvedené sa vzťahuje iba na uchádzača so sídlom v Slovenskej republike a Českej republike. Zahraničný uchádzač s výnimkou Českej republiky v ponuke predloží doklad o oprávnení dodávať tovar, ktorá zodpovedá predmetu zákazky.

9.1.2 Uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

* podmienku uchádzač preukáže čestným vyhlásením (príloha č. 3 tejto výzvy).
	+ 1. Za účelom preukázania splnenia podmienok účasti podľa bodu 9.1., v prípade, ak príslušné doklady nie sú dostupné vo verejne dostupných registroch  **predloží každý uchádzač príslušné doklady, ktoré budú súčasťou cenovej ponuky**.
		2. Za účelom preukázania splnenia podmienok účasti podľa bodu 9.1. obstarávateľ nepožaduje od uchádzača predloženie príslušných dokladov v prípade, ak je uchádzač zapísaný v zozname hospodárskych subjektov vedenom Úradom pre verejné obstarávania alebo obdobnému / rovnocennému zoznamu v štáte sídla uchádzača.
		3. Obstarávateľ bude vyhodnocovať splnenie podmienok účasti u uchádzača s ekonomicky najvýhodnejšou ponukou (najnižšou cenou za predmet zákazky).
		4. Osobné údaje dotknutých osôb, ktoré sú súčasťou tohto procesu obstarávania, sú spracúvané obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.
1. **Komunikácia a vysvetľovanie**

Žiadosť o vysvetlenie k podkladom je možné podať najneskôr dva pracovné dni pred uplynutím lehoty na predkladanie ponúk. Na otázky doručené po tomto termíne obstarávateľ odpovie, avšak nebude predlžovať lehotu na predkladanie ponúk.

Komunikácia medzi obstarávateľom a záujemcami/uchádzačmi sa uskutočňuje v štátnom (slovenskom) jazyku alebo českom jazyku výhradne prostredníctvom IS JOSEPHINE na elektronickej adrese: <https://josephine.proebiz.com/sk/tender/44509/summary>. Tento spôsob komunikácie sa týka akejkoľvek komunikácie a podaní medzi obstarávateľom
a záujemcami/uchádzačmi počas celého procesu obstarávania.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* + Mozilla Firefox verzia 13.0 a vyššia alebo
	+ Google Chrome
	+ Microsoft Edge.

Samostatný dokument Technické nároky systému JOSEPHINE si môžete stiahnuť [TU.](https://store.proebiz.com/docs/josephine/sk/Technicke_poziadavky_sw_JOSEPHINE.pdf)

Každý hospodársky subjekt/záujemca má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom
a bezpečnostným osobnostným kódom (eID).

Záujemca si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“. Ponuky predložené po lehote na predkladanie ponúk systém JOSEPHINE neotvorí.

[Skrátený návod](https://store.proebiz.com/docs/josephine/sk/Manual_registracie_SK.pdf) registrácie Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.

***Zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.***

Ak je odosielateľom zásielky obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom. Prípadné nedoručenie notifikačnej správy alebo jej klasifikovanie ako „SPAM“ nemajú vplyv na pravidlo doručovania dokumentov, nakoľko zasielaná správa je záujemcovi / uchádzačovi prístupná po prihlásení do systému JOSEPHINE.

Ak je odosielateľom informácie záujemca, resp. uchádzač, tak po prihlásení do systému
a predmetnej zákazky môže prostredníctvom komunikačného rozhrania odosielať správy
a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

Obstarávateľ umožňuje neobmedzený a priamy prístup elektronickými prostriedkami ku všetkým dokumentom potrebným na vypracovanie a predloženie ponuky v predmetnom obstarávaní. [Skrátený návod](https://store.proebiz.com/docs/josephine/sk/Skrateny_navod_ucastnik.pdf) vás rýchlo a jednoducho prevedie procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému. Ak budete potrebovať niektoré z informácií spresniť, máte vždy možnosť kontaktovať linku podpory Houston PROEBIZ.

1. **Predkladanie ponúk**

Predkladanie ponúk je umožnené registrovaným uchádzačom, nie je potrebná autentifikácia uchádzača (predkladanie ponúk je umožnené aj neautentifikovaným hospodárskym subjektom.)

**Lehota na predkladanie ponúk: uvedená v systéme JOSEPHINE** na adrese:

<https://josephine.proebiz.com/sk/tender/44509/summary>

**Spôsob:** prostredníctvom systému JOSEPHINE na adrese: <https://josephine.proebiz.com/sk/tender/44509/summary>

**UPOZORNENIE:**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

**Obsah ponuky:**

1. Riadne vyplnená a podpísaná príloha č. 2 tejto výzvy - ***Návrh na plnenie kritérií*** (vo formáte .pdf a súčasne .xlsx). Záujemca zároveň vyplní návrh na plnenie kritérií na vyhodnotenie ponúk (celkovú cenu za predmet zákazky v EUR bez DPH) aj elektronicky
v systéme JOSEPHINE v časti „Ponuky“.
2. Doklady a dokumenty, ktorými uchádzač preukazuje ***podmienky účasti*** uvedené v bode č. 8 tejto výzvy.
3. Riadne vyplnená a podpísaná príloha č. 3 tejto výzvy - ***Čestné vyhlásenie uchádzača.***
4. **Plnomocenstvo** v prípade, ak za spoločnosť koná osoba oprávnená na základe plnej moci.

**V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf). Doklady musia byť k termínu predloženia ponuky platné a aktuálne. V prípade, ak požadovaným dokladom končí platnosť alebo aktuálnosť (príp. účinnosť) počas plnenia zmluvy, uchádzač zabezpečí v dostatočnom časovom predstihu /t. z. v čase, ktorý je nevyhnutný na vybavenie nových dokladov/ vydanie nových dokladov, prípadne ich predĺženie. Ak ponuka obsahuje dôverné informácie, uchádzač ich v ponuke viditeľne označí. V prípade nepredloženia niektorého z vyššie uvedených dokumentov, bude uchádzač vyzvaný, aby v primeranej lehote nie dlhšej ako 5 pracovných dní doplnil chýbajúci dokument. V prípade, ak uchádzač na túto výzvu nepredloží požadované dokumenty, bude z  obstarávania vylúčený v súlade s princípom rovnosti zaobchádzania a transparentnosti.

Neumožňuje sa predložiť variantné riešenie. Ak súčasťou ponuky bude aj variantné riešenie, toto variantné riešenie nebude zaradené do vyhodnotenia a bude sa naň hľadieť, akoby nebolo predložené.

Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne). V prípade, ak je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Uchádzač alebo skupina uchádzačov môže predložiť iba jednu ponuku.

1. **Kritériá na vyhodnotenie ponúk**

Jediným kritériom na hodnotenie ponúk je **najnižšia cena**, t. j. najnižšia celková cena za predmet zákazky vypočítaná a vyjadrená v eurách a centoch bez DPH zaokrúhlená na dve desatinné miesta (zaokrúhľuje sa matematicky).

V prípade rovnosti cien budú vyzvaní tí uchádzači, ktorí majú rovnakú celkovú cenu, aby v lehote nie kratšej ako jeden pracovný deň znížili svoje cenové ponuky, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty. Verejný obstarávateľ môže uvedený postup aj opakovať.

**Ak uchádzač nie je platcom DPH, na túto skutočnosť upozorní obstarávateľa.** Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

**Požiadavky na cenu:**

Ponúknutá cena musí byť stanovená podľa § 3 zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov a musí byť uvedená v mene EUR a musí zahŕňať všetky výdavky uchádzača súvisiace s realizáciou predmetu zákazky podľa požiadaviek uvedených v opise predmetu zákazky, ktorá sú prílohou tejto výzvy. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvného vzťahu, pričom do svojich cien zahrnie všetky náklady spojené s plnením predmetu zákazky.

Obstarávateľ požaduje, aby uchádzač v rámci svojej ponuky deklaroval dobu platnosti ponuky. Doba platnosti ponuky nesmie byť kratšia ako jeden (1) mesiac odo dňa uplynutia lehoty na predkladanie ponúk.

1. **Ďalšie informácie**
2. Obstarávateľ po otvorení ponúk ich zoradí podľa stanoveného kritériá a pristúpi k vyhodnoteniu ponúk a podmienok účasti u uchádzača s najnižšou cenovou ponukou podľa stanoveného kritéria. V prípade, ak dôjde k vylúčeniu uchádzača s najnižšou cenovou ponukou, obstarávateľ bude rovnakým pravidlom opakovane postupovať až dovtedy, kým určí uchádzača spĺňajúceho stanovené podmienky účasti a požiadavky na predmet zákazky s najnižšou cenou ponukou spomedzi nevylúčených uchádzačov.
3. V prípade, ak uchádzač s najnižšou ponukovou cenou predloží doklady, ktoré nezodpovedajú požiadavkám obstarávateľa, prípadne nepredloží požadované doklady v ponuke, obstarávateľ vyzve uchádzača na odstránenie týchto nedostatkov v lehote nie dlhšej ako 5 pracovných dní. Ak ani po výzve uchádzač nepredloží doklady preukazujúce splnenie stanovených požiadaviek, bude to obstarávateľ považovať za nesplnenie podmienky účasti a vylúči takéhoto uchádzača z postupu zadávania zákazky.
4. Ak obstarávateľ alebo ním menovaná komisia pri vyhodnocovaní identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada
o vysvetlenie ponuky alebo predložených dokumentov, a ak je to potrebné, aj o predloženie dôkazov. Vysvetlením nemôže dôjsť k zmene ponuky. Za zmenu ponuky sa nepovažuje odstránenie zrejmých chýb v písaní a počítaní.
5. V prípade, ak bude cenová ponuka uchádzača obsahovať chyby v písaní, počítaní, alebo iné zrejmé obsahové alebo formálne nedostatky, obstarávateľ si vyhradzuje právo požiadať uchádzača o ich vysvetlenie alebo odstránenie. Pri vysvetľovaní alebo odstraňovaní nedostatkov cenovej ponuky uchádzač je oprávnený meniť svoju cenovú ponuku výhradne za účelom opravy matematických chýb. V opačnom prípade si obstarávateľ vyhradzuje právo cenovú ponuku uchádzača vylúčiť.
6. Obstarávateľ si vyhradzuje právo požiadať uchádzača o vysvetlenie cenovej ponuky, aj v prípade ak cenová ponuka uchádzača bude mimoriadne nízka vzhľadom na trhové podmienky alebo cenové ponuky ostatných uchádzačov. Obstarávateľ si vyhradzuje právo vylúčiť z postupu obstarávania cenovú ponuku uchádzača, ktorý dostatočne nevysvetlí mimoriadne nízku cenovú ponuku (nepreukáže jej udržateľnosť a reálnosť) podľa požiadaviek obstarávateľa.
7. Obstarávateľ si vyhradzuje právo pred oznámením výsledku vyhodnotenia ponúk vyzvať jedného alebo viacerých uchádzačov na rokovanie o ponúknutej cene, prípadne zmluvných podmienkach zákazky. Obstarávateľ si zároveň vyhradzuje právo vylúčiť z vyhodnotenia ponúk ponuku uchádzača, ktorý odmietne účasť na takomto rokovaní (pre vylúčenie pochybností sa za odmietnutie nepovažuje situácia v rámci ktorej uchádzačovi nevyhovuje obstarávateľom navrhnutý termín rokovania).
8. Za úspešného uchádzača obstarávateľ označí uchádzača s najnižšou cenou, ktorý preukázal stanovené podmienky účasti a požiadavky na predmet zákazky. Informácia o výsledku procesu obstarávania a vyhodnotenia ponúk bude uchádzačom zaslaná elektronicky prostredníctvom systému na elektronickú komunikáciu –JOSEPHINE.
9. Úspešný uchádzač bude písomne vyzvaný na uzavretie zmluvného vzťahu (zo strany obstarávateľa bude vyhotovená objednávka).
10. Obstarávateľ si vyhradzuje právo neprijať žiadnu ponuku a prieskum trhu kedykoľvek zrušiť. O takomto postupe bude obstarávateľ uchádzačov informovať.
11. Uchádzač je povinný v plnom rozsahu dodržiavať zákon č. 315/2016 Z. z. o registri partnerov verejného sektora a o zmene a doplnení niektorých zákonov. V prípade, ak by ponúknutá cena dosiahla hodnotu podľa § 2 odsek 2 alebo odsek 3 tohto zákona, je uchádzač povinný byť zapísaný v registri partnerov verejného sektora.
12. Predložením cenovej ponuky uchádzač súhlasí so sprístupnením osobných údajov uvedených v cenovej ponuke obstarávateľovi, príp. členom komisie (v prípade zriadenia komisie) a s ich použitím výlučne za účelom vyhodnotenia cenových ponúk a prípravy a realizácie zmluvy.
13. Je potrebné rešpektovať podmienky, týkajúce sa zamestnávania pracovnej sily v Slovenskej republike a povinnosť dodržiavať všetky predpisy, pravidlá alebo inštrukcie, ktoré sa týkajú podmienok zamestnávania ktoréhokoľvek zamestnanca, najmä, nie však výlučne:
* Zákon č. 311/2001 Z. z. Zákonník práce
* Zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov.
1. **Jazyk ponuky**

Ponuky a ďalšie doklady a dokumenty vo verejnom obstarávaní sa predkladajú v štátnom jazyku a môžu sa predkladať aj v českom jazyku. Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do štátneho jazyka. Ponuka musí byť predložená v čitateľnej
a reprodukovateľnej podobe.

**Prílohy:**

Príloha č. 1 **-** Opis predmetu zákazky

Príloha č. 2 - Návrh na plnenie kritérií

Príloha č. 3 - Čestné vyhlásenie uchádzača

**UPOZORNENIE**

Táto výzva na predkladanie ponúk nepredstavuje verejný návrh na uzavretie zmluvného vzťahu
v zmysle § 276 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) ani vyhlásenie obchodnej verejnej súťaže v zmysle
§ 281 Obchodného zákonníka a OLO, a.s. ako obstarávateľ sa nezaväzuje na uzavretie zmluvného vzťahu. Toto obstarávanie nie je verejným obstarávaním v zmysle zákona č. 343/2015
Z. z. o verejnom obstarávaní a o zmene a doplnení niektorých zákonov v znení neskorších predpisov.

Obstarávateľ si vyhradzuje právo v lehote na predkladanie cenových ponúk zmeniť, prípadne doplniť podmienky zadávania zákazky uvedené v tejto výzve na predkladanie cenových ponúk alebo jej prílohách. Prípadné zmeny alebo doplnenia podmienok obstarávania budú uchádzačom oznámené prostredníctvom systému JOSEPHINE.

 V Bratislave dňa 02.08.2023